b'\n_START_ARTICLE_\nTerry Jones\n_START_SECTION_\nZgodnje \xc5\xbeivljenje\n_START_PARAGRAPH_\nTerry Jones se je rodil v obalnem mestu Colwyn Bay, na severni obali Walesa. O\xc4\x8de, ki je slu\xc5\xbeil pri RAF, je bil stacioniran v Indiji. Ko je bil Terry star 4 leta se je dru\xc5\xbeina preselila v Surrey v Angliji._NEWLINE_\xc5\xa0olal se je na kraljevi gimnaziji. \xc5\xa0tudiral je na univerzi Oxford, kjer je spoznal bodo\xc4\x8dega prijatelja, soigralca in so\xc4\x8dlana v skupini Monty Python, Michaela Palina.\n_START_SECTION_\nPred Pythonsi\n_START_PARAGRAPH_\nZ Michaelom Palinom in \xc5\xa1e enim bodo\xc4\x8dim sodelavcem, Ericom Idlom, se je v poznih \xc5\xa1estdesetih pojavil v kar nekaj znanih radijskih in televizijskih oddajah. Sodeloval je v serijah Davida Frosta, skupaj s Palinom pa je napisal besedila za album Barryja Bootha, "Preusmeritve". S Palinom sta posnela tudi mnogo ske\xc4\x8dev, za katere je bil zna\xc4\x8dilen nenavaden humor, s kakr\xc5\xa1nim sta nadaljevala tudi kasneje, z ostalimi Pythonsi, v nemem ske\xc4\x8du, "Sla\xc4\x8denje v javnosti", pa se je zgledoval po Chaplinu. \xc5\xbde takrat pa je pokazal tudi svoj talent, opona\xc5\xa1anje \xc5\xbeensk v srednjih letih, kar je kasneje prikazal tudi v ske\xc4\x8dih Lete\xc4\x8dega cirkusa Monty Python.\n_START_SECTION_\nMonty Python\n_START_PARAGRAPH_\nLeta 1969 so na BBC za\xc4\x8deli predvajati serijo Monty Python\'s Flying Circus, ki se je s svojim nenavadnim humorjem takoj prikupila gledalcem. V njej so mo\xc4\x8di zdru\xc5\xbeili Graham Chapman, Eric Idle, John Cleese, Michael Palin, Terry Gilliam in Terry Jones. Slednji je vedno dobil najbolj nenavadne in razli\xc4\x8dne vloge, igral je stare gospe, Paragvajskega olimpijca, brkate uradnike in \xc5\xa1e mnoge druge like. Skupaj s Terryjem Gilliamom je re\xc5\xbeiral prvi film Pythonsov, "Iskanje svetega grala", nato pa je sam re\xc5\xbeiral naslednja dva, "Brianovo \xc5\xbeivljenje" in "Pomen \xc5\xbeivljenja". V njih je odigral tudi nekaj vlog, gledalcem se je v spomin najverjetneje vtisnil v drugem filmu, kjer je igral Brianovo mamo, ali kot gospod Creosote, korpulentni gost francoske restavracije, ki je \xc5\xa1okiral gledalce tretjega filma.\n_START_SECTION_\nOstalo delo\n_START_PARAGRAPH_\nKo je skupina razpadla je vsak \xc4\x8dlan za\xc4\x8del samostojno kariero. Terry, ki se je \xc5\xbee prej preizkusil kot re\xc5\xbeiser je posnel \xc5\xa1e ve\xc4\x8d filmov, med drugim "Viking Erik", zgodba o vikingih, ki i\xc5\xa1\xc4\x8dejo pot do Valhale, domovanja bogov, da bi ti kon\xc4\x8dali tema\xc4\x8dno obdobje Ragnaroka. Film je nastal po njegovi istoimenski knji\xc5\xbeni predlogi. Leta 1996 je posnel tudi film Veter v vrbju (originalno "Nora vo\xc5\xbenja gospoda \xc5\xbdabe", h kateremu je povabil \xc5\xa1e nekaj ostalih Pythonsov in sam odigral naslovno vlogo._NEWLINE_Kasneje je za\xc4\x8del snemati dokumentarne zgodovinske filme, med drugim o "Barbari s Terryjem Jonesom"._NEWLINE_Leta 2009, na 40. obletnico, skupina Monty Python zopet za\xc4\x8dela nastopati, \xc5\xbeal brez leta 1989 preminulega Chapmana.\n_START_SECTION_\nOsebno \xc5\xbeivljenje\n_START_PARAGRAPH_\nOd leta 1970 je bil poro\xc4\x8den z Alison Telfer, s katero ima tudi dva otroka, leta 2009 pa se je of nje lo\xc4\x8dil in poro\xc4\x8dil z mnogo mlaj\xc5\xa1o Anno Soderstrom, ki jo je spoznal na podpisovanju knjig.'